Her leter skoledrapsmannen etter flere ofre
21-åringen Anton Lundin Petterson gikk 22. oktober inn på skolen Kronan i Trollhättan og drepte tre mennesker med sverd, og skadet ytterligere en person. Han valgte ut sine ofre etter de som ikke så ut til å ha «svensk bakgrunn». Til slutt ble han selv skutt og dødelig såret av politiet. Se bildet og les saken: Gjerningsmannen poserte med elevene– Han hadde ikke til hensikt å komme hjem etter angrepet. Det handlet om «suicide by cop», sier det svenske politiets talsmann Thomas Fuxborg til Aftonbladet. På overvåkningsvideoer som tirsdag ble offentliggjort av politiet, ser man hvordan 21-åringen beveger seg rundt i skolens korridorer på leting etter flere ofre. Politiet mener gjerningsmannen ikke led av psykiske lidelser, og påpeker at han ikke var påvirket av alkohol eller antidepressiva på gjerningstidspunktet. Politiet: Skoledrapsmannen ville ikke ha livreddende førstehjelpPettersson hadde kartlagt skolen før aksjonen. – Han hadde vært inne og googlet Kronan. Skolen var nøye utvalgt, sier Thomas Fuxborg ifølge Aftonbladet. Gjerningsmannen skal også ha planlagt å sette en blink på brystet sitt for at politiet skulle skyte ham, forklarer Fuxborg ifølge den svenske avisen. Murtaza kjente to av Trollhättan-ofrene: – Føler at hele byen er truetMotivet for aksjonen skal ha vært at gjerningsmannen så innvandringen til Sverige som et problem. Politiet i Sverige ser derfor på skoleangrepet som hatkriminalitet. – Han skyldte på innvandringen for det som skjer i samfunnet, og han hadde bestemt seg for å gjøre noe med det. Kunne man ha stoppet han? Det hadde ikke fremkommet noen indikasjoner på at dette kunne skje, sier Fuxborg til Aftonbladet. Han berømmer skolens innsats i forbindelse med angrepet. Personalet låste inne elevene, og forhindret dermed trolig flere dødsofre. Les også: Laith (14) så læreren bli stukket med sverd
Videomateriale fra skolens overvåkningskameraer viser hvordan drapsmannen Anton Lundin Petterson (21) beveger seg rundt i korridorene med sverd, på jakt etter flere ofre.